พฤกษาฯตั้งบริษัทรุกงานเมืองนอก
บริษัท พฤกษา เรียลเอสเตท (PS) ตั้งบริษัทเตรียมออกไปทำธุรกิจในต่างประเทศและออกหุ้นกู้ 7,500 ล้านบาท &nbsp;คณะกรรมการมีมติอนุมัติการจัดตั้งบริษัท พฤกษา โอเวอร์ซีส์ เซอร์วิส&nbsp; เพื่อประกอบกิจการให้บริการด้านการให้บริการสนับสนุนแก่วิสาหกิจในเครือหรือสาขาของตน ไม่ว่าจะตั้งอยู่ในประเทศไทยหรือในต่างประเทศ และอนุมัติการขายและออกตราสารหนี้ตามโครงการ วงเงินสูงสุดไม่เกิน 7,500 ล้านบาท อายุไม่เกิน 5 ปี &nbsp;ด้านผลการดำเนินงานงวดไตรมาส 2&nbsp; ปีนี้ กำไรสุทธิ 840.37 ล้านบาท&nbsp; คิดเป็นกำไรหุ้นละ 0.38 บาท เติบโต 31.43%&nbsp; เมื่อเปรียบเทียบกับช่วงเดียวกันปีก่อน กำไรสุทธิ&nbsp; 639.38&nbsp; ล้านบาท หรือ 0.29 บาทต่อหุ้น และรวม6 เดือนแรกปีนี้ กำไรสุทธิ 2,070 ล้านบาท หรือเท่ากับ 0.94 บาทต่อหุ้น เติบโต 56.03% จากกำไรสุทธิ 1,326.65 ล้านบาท คิดเป็นกำไรหุ้นละ 0.60 บาท &nbsp;ทั้งนี้ในไตรมาส2 บริษัทฯมีรายได้รวม เท่ากับ 5,943.8 ล้านบาท เพิ่มขึ้นถึง 62.3% ส่วนใหญ่มาจากการขายอสังหาริมทรัพย์ซึ่งรายได้หลักมาจากบ้านทาวน์เฮาส์เพิ่มขึ้น 1,097.7 ล้านบาท หรือเพิ่มขึ้น 48.1% รายได้จากบ้านเดี่ยวเพิ่มขึ้น 781.6 ล้านบาท หรือเพิ่มขึ้น67.8% 
11 ส.ค. 2553

บริษัท พฤกษา เรียลเอสเตท (PS) ตั้งบริษัทเตรียมออกไปทำธุรกิจในต่างประเทศและออกหุ้นกู้ 7,500 ล้านบาท  คณะกรรมการมีมติอนุมัติการจัดตั้งบริษัท พฤกษา โอเวอร์ซีส์ เซอร์วิส  เพื่อประกอบกิจการให้บริการด้านการให้บริการสนับสนุนแก่วิสาหกิจในเครือหรือสาขาของตน ไม่ว่าจะตั้งอยู่ในประเทศไทยหรือในต่างประเทศ และอนุมัติการขายและออกตราสารหนี้ตามโครงการ วงเงินสูงสุดไม่เกิน 7,500 ล้านบาท อายุไม่เกิน 5 ปี  ด้านผลการดำเนินงานงวดไตรมาส 2  ปีนี้ กำไรสุทธิ 840.37 ล้านบาท  คิดเป็นกำไรหุ้นละ 0.38 บาท เติบโต 31.43%  เมื่อเปรียบเทียบกับช่วงเดียวกันปีก่อน กำไรสุทธิ  639.38  ล้านบาท หรือ 0.29 บาทต่อหุ้น และรวม6 เดือนแรกปีนี้ กำไรสุทธิ 2,070 ล้านบาท หรือเท่ากับ 0.94 บาทต่อหุ้น เติบโต 56.03% จากกำไรสุทธิ 1,326.65 ล้านบาท คิดเป็นกำไรหุ้นละ 0.60 บาท  ทั้งนี้ในไตรมาส2 บริษัทฯมีรายได้รวม เท่ากับ 5,943.8 ล้านบาท เพิ่มขึ้นถึง 62.3% ส่วนใหญ่มาจากการขายอสังหาริมทรัพย์ซึ่งรายได้หลักมาจากบ้านทาวน์เฮาส์เพิ่มขึ้น 1,097.7 ล้านบาท หรือเพิ่มขึ้น 48.1% รายได้จากบ้านเดี่ยวเพิ่มขึ้น 781.6 ล้านบาท หรือเพิ่มขึ้น67.8% อาคารชุดเพิ่มขึ้น 403.5 ล้านบาทจากที่รับรู้รายได้ 199 ล้านบาทเมื่อปีก่อนในรอบระยะเวลาเดียวกัน สำหรับ 6 เดือนแรกปี 2553  มีรายได้รวมเท่ากับ 12,615.9 ล้านบาทเพิ่มขึ้น 69.5% โดยรายได้จากการขายอสังหาริมทรัพย์ บ้านทาวน์เฮาส์เพิ่มขึ้น 1,798.3 ล้านบาท หรือเพิ่มขึ้น39.8% รายได้จากบ้านเดี่ยวเพิ่มขึ้น 1,799.8 ล้านบาท หรือเพิ่มขึ้น78.6% รายได้จากอาคารชุด เพิ่มขึ้น 1,574.4 ล้านบาท จากที่รับรู้รายได้ 594.2 ล้านบาทเมื่อปีก่อนในรอบระยะเวลาเดียวกัน          "รายได้ที่เพิ่มขึ้นมากเป็นผลมาจากการดำเนินธุรกิจตามกลยุทธ์ของบริษัท มีการเปิดโครงการใหม่อย่างต่อเนื่อง ผลิตภัณฑ์มีการพัฒนาปรับปรุง เพื่อตอบสนองความต้องการของลูกค้ามากที่สุด และการกำหนดราคาขายที่เหมาะสม ทำให้ประสบความสำเร็จในการขาย" ขณะเดียวกันต้นทุนขายอสังหาริมทรัพย์สำหรับไตรมาส 2 จำนวน 3,711.2 ล้านบาท หรือคิดเป็น 62.7%ของรายได้จากการขายอสังหาริมทรัพย์ เทียบกับปีก่อนที่คิดเป็นอัตรา 63.9% ต่ำลงประมาณ 1.2% เนื่องจากอัตรากำไรขั้นต้นของโครงการใหม่ที่สามารถกำหนดราคาขายได้ดี ในขณะที่สามารถบริหารต้นทุนได้ตามแผนงาน